《中秋夜听歌联句》
唐代·武元衡

此夕来奔月，何时去上天。 ——崔备

云鬟方自照，玉腕更呈鲜。 ——裴度

燕婉人间意，飘飖物外缘。 ——柳公绰

诗裁明月扇，歌索想夫怜。 ——武元衡

暗染荀香久，长随楚梦偏。 ——卢放

会当来彩凤。仿佛逐神仙。 ——卢士玫

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗立，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。